Title: INFORMÁCIA O PRIEBEHU REALIZÁCIE INVESTIČNÝCH PROJEKTOV Z DOTERAZ UVOĽNENÝCH PROSTRIEDKOV ČASTI ZADĹŽENOSTI RUSKEJ FEDERÁCIE V
Author: MZV SR
Last saved by: spano

INFORMÁCIA 
O PRIEBEHU REALIZÁCIE INVESTIČNÝCH PROJEKTOV Z DOTERAZ UVOĽNENÝCH PROSTRIEDKOV ČASTI ZADĹŽENOSTI RUSKEJ FEDERÁCIE VOČI SLOVENSKEJ REPUBLIKE

	V zmysle „Memoranda vzájomného porozumenia v otázkach vysporiadania zadĺženosti Ruskej federácie voči Slovenskej republike vyplývajúcej z medzivládnej Dohody z 24. júna 1994, zo dňa 7.3.2000“ bolo na projekty Ministerstva zahraničných vecí Slovenskej republiky v Ruskej federácii pre rok 2000 vyčlenených 2,2  mil. USD a následne bola táto čiastka zvýšená o 1,8 mil. USD.
	Pre rok 2001 boli Dodatkom č. 1 k memorandu vzájomného porozumenia vyčlenené pre projekty MZV SR ďalšie prostriedky vo výške 3,5 mil. USD.
K 31.12.2001 bola na účet Hlavnej výrobno-komerčnej správy služieb diplomatickému zboru pri Ministerstve zahraničných vecí Ruskej federácie (GlavUpDK) uvoľnená čiastka vo výške 4 mil. USD a MZV SR z nej realizovalo a ukončilo nasledovné investičné akcie vo výške  3,76 mil. USD: 
-	rekonštrukcia bytovej časti Zastupiteľského úradu v rozsahu 45 bytov
-	prestavba a zriadenie Konzulárneho oddelenia v budove Zastupiteľského úradu SR v Moskve 
-	nákup budovy  a vybavenie zariadením Generálneho konzulátu SR v Sankt Peterburgu (ďalej len GK SR v Sankt Peterburgu“)
-	úhrada nájmu za bytové priestory GK SR v Sankt Peterburgu
-	výmena desiatich výťahov v budove ZÚ SR v Moskve
-	výstavba oplotenia areálu GK SR v Sankt Peterburgu
-	rekonštrukcia rezidenčného bytu veľvyslanca v bytovej časti ZÚ SR v Moskve.

Zostatok finančných prostriedkov na účte GlavUpDK vo výške 240 tis. USD bude použitý na úhradu nájmu za bytové priestory GK Sankt Peterburg za rok 2004 a na rekonštrukciu Spoločenského domu SR v Moskve. 

Prostriedky vyčlenené pre rok 2001 vo výške 3,5 mil. USD na rekonštrukciu Spoločenského domu SR v Moskve boli z dôvodu nedoriešeného spôsobu financovania a prevodu finančných prostriedkov presunuté na čerpanie do roku 2002. 
V zmysle uznesenia vlády SR č. 596/2002 bola na ďalšie investičné projekty MZV SR v Ruskej federácii v roku 2002 a 2003 hodnota zvýšená o 5 mil. USD, t.j. na celkovú výšku 8,5 mil. USD. 
Prostriedky vo výške 8,5 mil. USD boli prevedené na účet GlavUpDK v rubľovom ekvivalente a následne bol zabezpečený prevod z účtu GlavUpDK vo Vneštorgbanke na špeciálny nekonvertibilný účet Zastupiteľského úradu SR v Moskve taktiež vo Vneštorgbanke. 
V súlade s príslušnými uzneseniami vlády SR bola po prevode finančných prostriedkov na účet Zastupiteľského úradu SR v Moskve znížená časť zadĺženosti Ruskej federácie voči Slovenskej republike vo výške 10,625 mil. USD, zodpovedajúcej uvedenej realizácii projektov Ministerstva zahraničných vecí SR v RF v celkovej výške 8,5 mil. USD, čo predstavuje 80% mieru návratnosti z odpísanej čiastky. 

	Prostriedky sú určené na realizáciu:
- rekonštrukcia Spoločenského domu SR v Moskve			5 300 mil. USD
- príprava a rekonštrukcia politickej a reprezentačnej časti administratívnej budovy ZÚ SR   
   v Moskve								2 400 tis. USD
- príprava a výstavba administratívno-technického objektu pre Generálny konzulát SR v Sankt 
   Peterburgu								   400 tis. USD
- úhrada platby za pozemok Generálneho konzulátu SR v Sankt Peterburgu – výška úhrady  
   bola závislá od rokovaní s vlastníkom pozemku.

Investičné akcie sú realizované v spolupráci s GlavUpDK (Správa služieb diplomatickému zboru pri Ministerstve zahraničných vecí Ruskej federácie) a v súlade s Dodatkom č. 6 k Dohode zo 14. septembra 1999 „O poskytnutí služieb na realizáciu zadĺženosti RF voči SR, určenej na úhradu nájmu za priestory GK SR v Sankt Peterburgu a uskutočnenie rekonštrukcie budov Veľvyslanectva SR v Moskve“ medzi MZV SR a GlavUpDK odmena za poskytovanie služieb predstavuje výšku 5,5% z projektových a stavebných prác.  

Po prevode vyčlenených finančných prostriedkov na účet zastupiteľského úradu v novembri 2002, Ministerstvo zahraničných vecí SR v spolupráci s GlavUpDK uskutočnilo výberové konanie na vypracovanie projektovej dokumentácie stavby „Rekonštrukcia Spoločenského domu SR v Moskve“ a následne v máji 2003 výberové konanie na zhotoviteľa predmetnej stavby. Projektové práce a realizácia rekonštrukcie sú v súlade s uzatvorenými dohodami realizované slovenskými firmami. Samotná rekonštrukcia Spoločenského domu SR v Moskve bola začatá v júli 2003 s termínom ukončenia v júli 2004.
Pre stavbu „Rekonštrukcia politickej a reprezentačnej časti administratívnej budovy ZÚ SR v Moskve“, bude v termíne do 30.3.2004 vypracovaná projektová dokumentácia s následným zabezpečením stavebného povolenia a výberu zhotoviteľa rekonštrukcie. 
Príprava a výstavba administratívno-technického objektu pre Generálny konzulát SR v Sankt Peterburgu je v štádiu predprojektovej prípravy, preverovania územno plánovacích podmienok a regulatív. Výška nákladov na zabezpečenie projektu pre GK Sankt Peterburg bude po vydaní stanoviska miestnych úradov upresnená, pričom suma 400 tis. USD sa považuje za maximálnu. Prípadný rozdiel bude použitý na rekonštrukciu politickej a reprezentačnej časti administratívnej budovy ZÚ SR v Moskve. 
Objekt Generálneho konzulátu SR v Sankt Peterburgu sa nachádza na mestskom pozemku, ktorý je v prenájme na 49 rokov. S pôvodným zámerom MZV SR uhradiť nájom za pozemok vopred na 49 rokov (do 20.02.2051) vlastník pozemku nesúhlasí a požaduje úhradu realizovať v štvrťročných platbách vo výške cca 6 030 RUB/štvrťrok v závislosti od kurzu RUB.  

	Na prostriedky vo výške 8,5 mil. USD vyčlenené na vyššie uvedené investičné projekty, sú v súčasnosti uzatvorené zmluvy vo výške 171 264 tis. RUB (5,5 mil. USD), čerpanie k 31.12.2003 bolo vo výške 48 100 tis. RUB. 

270 000 000 RUB		počiatočný stav na účte ZÚ	 = 8 500 000 USD
  14 850 000			5,5 % provízia
255 150 000 RUB		zostatok t.j. cca 	        	 = 8 032 500 USD

166 950 000 RUB		SD				= 5 300 000 USD
  75 600 000 RUB		ZÚ				   2 400 000 USD
  12 600 000 RUB		GK				      400 000 USD
255 150 000 RUB	

Spoločenský dom

   11 860 725			(PD+SD)
 155 937 255			(STM)	
 167 797 980			spolu
   10 000 000			dodatok zmena B
   12 000 000			3 izb. byty
 189 797 980			spolu SD  t.j. cca 190 mil. RUB

  166 950 000			účet ZÚ
    40 000 000			úroky
      6 500 000			na účte UPDK
  213 450 000			spolu 
- 190 000 000			celkový náklad na SD
    23 450 000			zostatok na interiér		t.j. cca 28 000 000 Sk

Interiér

  28 000 000 Sk		z toho  21 200 000 ZRN + 6 800 000 VRN
  21 200 000
 - 3 500 000			reštaurácia + vstup
 - 1 500 000			klub + šatňa
 - 7 500 000			2 izbové byty  - 250 tis. Sk /byt
   8 700 000			zostatok na hotelové izby

t.j. cca 190 tis. Sk/2 lôžková izba
            163 tis. Sk/1 lôžková izba